พระราชกฤษฎีกาจัดตั้งเทศบาลนครสมุทรปราการจังหวัดสมุทรปราการพ.ศ. ๒๕๔๒ ภูมิพลอดุลยเดชป.ร.ให้ไว้ ณวันที่ ๒๓ มีนาคม พ.ศ. ๒๕๔๒เป็นปีที่ ๕๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งเทศบาลนคร โดยเปลี่ยนแปลงฐานะเทศบาลเมืองสมุทรปราการจังหวัดสมุทรปราการ เป็นเทศบาลนครสมุทรปราการ จังหวัดสมุทรปราการอาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยและมาตรา ๑๓ วรรคหนึ่ง แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลนครสมุทรปราการจังหวัดสมุทรปราการ พ.ศ. ๒๕๔๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงฐานะเทศบาลเมืองสมุทรปราการ จังหวัดสมุทรปราการเป็นเทศบาลนครมีชื่อว่า เทศบาลนครสมุทรปราการ จังหวัดสมุทรปราการมาตรา ๔ให้กำหนดเขตเทศบาลนครสมุทรปราการ จังหวัดสมุทรปราการ ไว้ดังนี้หลักเขตที่ ๑ ตั้งอยู่ห่างจากศูนย์กลางถนนสุขุมวิท ตรง กม. ที่๒๒ + ๑๓๙.๓๐ เป็นระยะ ๓๐๐ เมตร ตามแนวเส้นตั้งฉากกับศูนย์กลางถนนสุขุมวิทด้านเหนือจากหลักเขตที่ ๑ เป็นเส้นตรงไปทางทิศตะวันออกเฉียงเหนือผ่านถนนสุขุมวิทตรง กม. ที่ ๒๒ + ๑๓๙.๓๐ ถึงหลักเขตที่ ๒ ซึ่งตั้งอยู่ตามแนวเส้นขนานระยะ ๓๐๐ เมตรกับศูนย์กลางถนนสุขุมวิทด้านตะวันออกจากหลักเขตที่ ๒ เป็นเส้นขนานระยะ ๓๐๐ เมตร กับศูนย์กลางถนนสุขุมวิทไปทางทิศตะวันออกเฉียงใต้ ถึงหลักเขตที่ ๓ ซึ่งตั้งอยู่ริมคลองมหาวงษ์ ฝั่งใต้จากหลักเขตที่ ๓ เป็นเส้นตรงไปทางทิศตะวันออกเฉียงใต้ ถึงหลักเขตที่๔ ซึ่งตั้งอยู่ริมคลองบางปิ้ง ฝั่งตะวันออก ที่จุดซึ่งอยู่ห่างจากปากคลองชลประทานฝั่งตะวันออก เป็นระยะ ๕๐๐ เมตรจากหลักเขตที่ ๔ เป็นเส้นเลียบริมคลองบางปิ้ง ฝั่งตะวันออก ไปทางทิศตะวันตกเฉียงใต้ถึงหลักเขตที่ ๕ ซึ่งตั้งอยู่ที่ปากคลองชลประทาน ฝั่งตะวันออกจากหลักเขตที่ ๕ เป็นเส้นเลียบริมคลองชลประทาน ฝั่งตะวันออกไปทางทิศตะวันตกเฉียงใต้ ถึงหลักเขตที่ ๖ ซึ่งตั้งอยู่ริมคลองชลประทาน ฝั่งตะวันออกตามแนวเส้นตั้งฉากกับศูนย์กลางถนนสุขุมวิท ตรง กม. ที่ ๒๙ + ๓๘๙.๓๐ด้านใต้จากหลักเขตที่ ๖ เป็นเส้นตรงไปทางทิศตะวันตกเฉียงเหนือ ถึงหลักเขตที่๗ ซึ่งตั้งอยู่ริมคลองตาพอน ฝั่งใต้ ที่จุดซึ่งถนนท้ายบ้าน ฟากตะวันออก บรรจบกับคลองตาพอนฝั่งใต้จากหลักเขตที่ ๗ เป็นเส้นเลียบริมคลองตาพอน ฝั่งใต้ ไปทางทิศตะวันตกเฉียงเหนือถึงหลักเขตที่ ๘ ซึ่งตั้งอยู่ที่จุดซึ่งคลองตาพอน ฝั่งใต้ บรรจบกับแม่น้ำเจ้าพระยาฝั่งตะวันออกด้านตะวันตกจากหลักเขตที่ ๘ เป็นเส้นตั้งฉากกับแม่น้ำเจ้าพระยาฝั่งตะวันออก ลงไปในแม่น้ำเจ้าพระยา เป็นระยะ ๑๐๐ เมตร เส้นขนานระยะ ๑๐๐ เมตร กับแม่น้ำเจ้าพระยาฝั่งตะวันออก และเส้นตั้งฉาก ระยะ ๑๐๐ เมตร กับหลักเขตที่ ๙ ซึ่งตั้งอยู่ริมแม่น้ำเจ้าพระยาฝั่งตะวันออก ที่จุดซึ่งอยู่ตรงแนวเส้นขนานระยะ ๓๐๐ เมตร กับศูนย์กลางถนนสุขุมวิทจากหลักเขตที่ ๙ เป็นเส้นขนานระยะ ๓๐๐ เมตร กับศูนย์กลางถนนสุขุมวิทไปทางทิศเหนือ จนบรรจบกับหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลนครสมุทรปราการให้คณะเทศมนตรีเทศบาลเมืองสมุทรปราการ ซึ่งพ้นจากตำแหน่งในวันที่พระราชกฤษฎีกานี้ใช้บังคับดำเนินกิจการในหน้าที่ของคณะเทศมนตรีเทศบาลนครสมุทรปราการไปพลางก่อนจนกว่าคณะเทศมนตรีเทศบาลนครสมุทรปราการจะเข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลนครสมุทรปราการ จังหวัดสมุทรปราการ พ.ศ. ๒๕๔๒(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากเทศบาลเมืองสมุทรปราการ จังหวัดสมุทรปราการ มีสภาพความเจริญเติบโตทางเศรษฐกิจและสังคมเพิ่มขึ้นสมควรเปลี่ยนแปลงฐานะเป็นเทศบาลนครสมุทรปราการ จังหวัดสมุทรปราการ จึงจำเป็นต้องตราพระราชกฤษฎีกานี้ปิติวรรณ/ปรับปรุง๘ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๖/ตอนที่ ๑๙ ก/หน้า ๑/๒๓ มีนาคม ๒๕๔๒